  Майя Бывальцева 18-тӥ тулыспалэ Ижысь 2 номеро кар эмъяськонни, одӥгез бадӟымез ковид-центр, азьвыл ужан радлыказ берытскоз. Со сярысь Удмуртиысь тазалыкез утёнъя министерстволэн пресс-службаез ивортӥз. 15-18 тулыспалэ азьвыл ужан радлыке берыктыны малпаськом 2 номеро кар эмъяськонниез, Воткаысь ёрос эмъюртэз, озьы ик Можгаысь но Глазкарысь ковид-центръёсын ковид-койкаосты кулэстыны – котькудаз 100 единицаозь Мария Галеева, Удмуртиысь тазалыкез утёнъя министрлэн воштӥсез Ижысь 2 номеро кар эмъяськонни 10 толэзь пала ковид-центр сямен ужаз - 2020-тӥ арысь 28-тӥ оштолэзьысен 15-тӥ тулыспалысен азвьыл ужан радлыказы эшшо кык эмъяськонниос берытскозы – Киясаысь ёрос эмъяськонниысь 50 койкалы но Балезиноысь ёрос эмъяськонниысь 25 койкалы ковид-ёзэтъёс. Тодэ вайытом, 1-тӥ тулыспалысен Ижысь 8 номеро кар эмъяськонни но Сарапулысь кар эмъяськонни дышем радлыкъя ужаны потӥзы ни. Озьыен, коронавирус инфекциен висисьёсты эмъялозы Ижысь 6 номеро эмъюрт, Паласькись висёнъёсъя элькун эмъюрт, Дэри ёросысь эмъюрт. Со сяна, ковид-ёзэтъёс кылёзы на Можгаын (100 койка), Глазкарын (100 койка), Воткаын (80 койка) но Нылпиослы элькун эмъюрт (20 койка). Коронавирусэн черламъёслы Удмуртиын оглом 1 сюрс 621 койкаос луозы. 10-тӥ тулыспаллы сётэтъёсъя, ковидэн но пневмониен 988 адями эмъяськонниосын кылле Тодэ вайытом, 10-тӥ тулыспалысен Удмуртиын калыкез сюдӥсь огазеяськонъёслэн, театръёслэн, кинотеатръёслэн но мукет шутэтскон-шулдыръяськон ужъюртъёслэн ужазы сюбегатонъёсты палэнтӥзы.  Тегъёс: Тазалык Ижкар Удмуртия коронавирус эмъяськонниос  